АҞӘА, ажьырныҳәа 10 – Sputnik. 2017 шықәса рзы Венесуела аинфлиациа иартәеит 2600%. Абри атәы аанацҳаит Венесуела амилаҭтә ассамблеиа ҳәа аҳәоит Sputnik Беларусь. Ԥхынҷкәынмзазы ахәқәа халеит 85%.
Николас Мадуро адҵа ҟаиҵеит еиуеиԥшым аалыҵқәак рыхәԥса лаҟәхарц. Убри инадҳәаланы ахәша ахәԥса 35 доллар аҟынтәи 20 доллар рҟынӡа илаҟәит.
Апарламент алахәыла Хосе Герре иазгәеиҭеит атәылаҿ есымзатәи аинфлиациа латиноамерикатәи атәылақәа зегь рҟны аинфлиациа ааидкылан аиҳа ишеиҳау. Иара иҳәеит аинфлиациа 10000% рҟынӡа ихалар шалшо, швеицариатәи абанк Cantonale Vaudoise аиҳабыра аԥаразоужьра рнаҭар.
2017 шықәса мшаԥымзазы МВФ иазгәанаҭон ашықәс анҵәамҭазы Венесуела аинфлиациа 720% инаӡар алшоит ҳәа.
Абҵарамзазы долларк 41 нызқь боливар иаԥсазар, жьҭаарамзазы уи 84 нызқь иаԥсахеит.